ঢাকেশ্বরীকে দেড় বিঘা জমি উপহার প্রধানমন্ত্রীর - aloavanews24
Home›অন্যান্য›ঢাকেশ্বরীকে দেড় বিঘা জমি উপহার প্রধানমন্ত্রীর
ঢাকেশ্বরীকে দেড় বিঘা জমি উপহার প্রধানমন্ত্রীর
সনাতন ধর্মালম্বীদের জন্য অত্যন্ত গুরুত্বপূর্ণ ‎ঢাকেশ্বরী জাতীয় মন্দির। আটশো বছরের পুরনো এ মন্দিরের দেড় বিঘা জমির মালিকানা নিয়ে ৬০ বছর ধরে চলা জটিলতার সমাধান করেছেন প্রধানমন্ত্রী শেখ হাসিনা।
শারদীয় দুর্গা পূজা উপলক্ষে সোমবার (১৫ অক্টোবর) বিকেলে রাজধানীর ঢাকেশ্বরী জাতীয় মন্দিরের পূজামণ্ডপ পরিদর্শনে গিয়ে এ জটিলতার সমাধান করে দেন প্রধানমন্ত্রী।
পূজা উদ্‌যাপন পরিষদের সাধারণ সম্পাদক নির্মল চ্যাটার্জি সাংবোদিকদের বলেন, ‘মন্দিরের দীর্ঘ ৬০ বছরের সমস্যা মিটিয়ে প্রধানমন্ত্রী শেখ হাসিনা এই জমি আমাদের দিয়েছেন। দুর্গাপূজা উপলক্ষে প্রধানমন্ত্রী আমাদের এই জমি প্রদান করলেন।
প্রধানমন্ত্রী শেখ হাসিনা সোমবার শারদীয় দুর্গোৎসবের মহাষষ্ঠীর দিনে ঢাকেশ্বরী জাতীয় মন্দিরে এক ভাষণে বলেন, স্বাধীনতাসংগ্রাম এবং মহান মুক্তিযুদ্ধের সময় আমরা মুসলমানরা শুধু নয়, সবধর্মের মানুষ—হিন্দু, বৌদ্ধ, খ্রিষ্টান সকলে মিলেই কাঁধে কাঁধ মিলিয়ে বুকের রক্ত ঢেলে এ দেশ স্বাধীন করে গেছেন।
তিনি বলেন, বাংলাদেশ লাখো শহীদের রক্তের বিনিময়ে অর্জিত এবং এই বাংলাদেশে জাতি–ধর্ম–বর্ণনির্বিশেষে সকলে যার যার অধিকার নিয়েই বসবাস করবে, তাদের ধর্মকর্ম পালন করবে।’
সরকারপ্রধান বলেন, আজ আমরা আনন্দিত, সারা বাংলাদেশেই প্রায় ৩০ হাজারের বেশি মন্ডপে পুজো হচ্ছে এবং প্রতিবছরই পুজোর সংখ্যা বাড়ছে। আমাদের আইনশৃঙ্খলা রক্ষাকারী বাহিনীর সকলেই দিনরাত অক্লান্ত পরিশ্রম করে এখানকার নিরাপত্তা নিশ্চিত করার সব রকম প্রচেষ্টা চালিয়ে যাচ্ছেন।
আলোআভানিউজ২৪ডটকম/আরএ
Tagssliderঢাকেশ্বরীকে দেড় বিঘা জমি উপহার প্রধানমন্ত্রীর
পল অ্যালেন আর নেই
চ্যারিটেবল মামলার রায় ২৯ অক্টোবর
মিলনের হাতে দাদাভাই শিশুসাহিত্য পুরস্কার
তোপের মুখে সাধারণ সম্পাদক হন পাপিয়া
জাকির নায়েক সীমা অতিক্রম করেছেন
গাড়ির ওপর আছড়ে পড়ল বিমান